Risar, risarski tehnik je inženirski tehnik, ki izdeluje podrobne tehnične risbe ali načrte za stroje, zgradbe, elektroniko, infrastrukturo itd. Risarji s pomočjo računalniške programske opreme in ročnih skic pretvorijo načrte, projekte in postavitve inženirjev in arhitektov v sklop tehničnih risb. Delujejo kot podporni razvijalci in skicirajo inženirske načrte in risbe iz idejnih konceptov oblikovanja.
Risar pa je tudi umetnik, ki izdeluje umetniške risbe kot osnovo vsem oblikam likovnega ustvarjanja: grafiki, slikarstvu, kiparstvu in arhitekturi.


Slikár je umetnik, ki ustvarja slike, dvo-razsežnostne umetnine z nanašanjem barvne emulzije oziroma barve na plosko površino. Podobno delajo tudi pleskarji, ki pa z eno samo barvo pokrivajo večje površine. Bistvena razlika med njimi in slikarji je v umetniškem namenu ustvarjalca.
Nekateri surrealisti, še posebej Joan Miró, so želeli izpodriniti slikanje, obstajale pa so tudi druge proti-slikarske težnje med umetniškimi gibanji, npr. konceptualna umetnost.
Tej težnji so v 20. stoletju nasprotovala mnoga umetniška gibanja, slikanje pa tudi v tem času ni zamrlo

Kipár (ž. kipárka) je umetnik, ki deluje na področju kiparstva.

Arhitekt je oseba, ki deluje na področju arhitekture in je usposobljen in ima dovoljenje za načrtovanje, projektiranje in nadzor nad gradnjo objektov. Praktične, tehnične in akademske zahteve arhitekte razlikujejo glede pristojnosti.
Arhitekt in arhitektura se uporabljajo tudi v disciplinah krajinske arhitekture, vojaške arhitekture in pogosto informacijske tehnologije (npr. omrežja, arhitekt programske opreme).




